**สาระที่ 3 ผู้รู้จักรัก**

**สาระที่ 3.5 ความรับผิดชอบ มีวินัย**

**มาตรฐานที่ 2.1** เข้าใจและปฏิบัติตนเป็นพลเมืองดี มีค่านิยมที่ดีงาม และดำรงชีวิตอยู่ร่วมกันในสังคมอย่างสันติสุข

|  |  |  |
| --- | --- | --- |
| **ชั้น** | **ผลการเรียนรู้** | **สาระการเรียนรู้** |
| ป.1 | 1. บอกความหมายของการปฏิบัติตนเป็นผู้มีความรับผิด และมีวินัยต่อตนเองได้  2. บอกความหมายของการปฏิบัติตนเป็นผู้มีความรับผิดชอบ และมีวินัยต่อครอบครัว และโรงเรียน  3. บอกความหมายของการปฏิบัติตนเป็นผู้มีความรับผิดชอบ และมีวินัยต่อประเทศชาติ | ความหมายของการปฏิบัติตนเป็นผู้ที่มีความรับผิดชอบ และมีวินัยต่อตนเอง |

**โครงสร้างจริยศึกษาชั้นประถมศึกษาปีที่ 1**

|  |  |  |  |  |
| --- | --- | --- | --- | --- |
| **หน่วยที่** | **ชื่อหน่วยการเรียนรู้** | **ผลการเรียนรู้ที่คาดหวัง** | **สาระสำคัญ** | **จำนวนคาบ** |
| 1  2  3 | หนูเด็กดี  รักครอบครัว  รักชาติไทย | 1. บอกความหมายของการปฏิบัติตนเป็นผู้มีความรับผิดชอบ และมีวินัยต่อตนเองได้  2.บอกความหมายของการของการปฏิบัติตนเป็นผู้มีความรับผิดชอบ และมีวินัยต่อครอบครัวได้  3. บอกความหมายของการปฏิบัติตนเป็นผู้มีความรับผิดชอบ และมีวินัยต่อประเทศชาติได้ | - ความรับผิดชอบต่อตนเอง หมายถึง การรู้จักหน้าที่ของตนเอง และปฏิบัติหน้าที่ให้ลุล่วงอย่างดีที่สุด โดยทำงานในหน้าที่ของตนให้ลุล่วงไปด้วยดี  - ความรับผิดชอบต่อครอบครัว หมายถึง การปฏิบัติตนเป็นพลเมืองดีในครอบครัว และโรงเรียน  - ความรับผิดชอบต่อประเทศชาติ หมายถึง การปฏิบัติตัวเป็นพลเมืองดีของประเทศ | 1  1  1 |

**แผนการจัดการเรียนรู้ วิชาจริยศึกษา**

**ชั้นประถมศึกษาปีที่ 1**

**สาระที่ 3 ผู้รู้จักรัก**

**สาระที่ 3.5 มีความรับผิดชอบ มีวินัย**

**มาตรฐาน ส.2.1** ส.2.1 เข้าใจ และปฏิบัติตนเป็นพลเมืองดีมีค่านิยมที่ดีงาม และดำรงชีวิตอยู่ร่วมกันในสังคมอย่างสันติสุข

**หน่วยที่ 1** หนูเด็กดี จำนวน 1 คาบ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1. มาตรฐานการเรียนรู้**

ส.2.1 เข้าใจ และปฏิบัติตนเป็นพลเมืองดีมีค่านิยมที่ดีงาม และดำรงชีวิตอยู่ร่วมกันในสังคมอย่างสันติสุข

**2. สาระการเรียนรู้**

ความหมายของการปฏิบัติตนเป็นผู้มีความรับผิดชอบ และมีวินัยต่อตนเอง

**3. ผลการเรียนรู้**

บอกความหมายของการปฏิบัติตนเป็นผู้มีความรับผิดชอบ มีวินัยต่อตนเองได้

**4. สาระสำคัญ**

ความรับผิดชอบ หมายถึง ความรู้สึกสำนึกในใจ เมื่อทำอะไร หรือมีหน้าที่ทำอะไรจะต้องทำให้สำเร็จ และได้ผลดี และจะต้องรับผลที่เกิดขึ้นทั้งผิด และชอบ

**5. คุณค่าพระวรสาร**

คนดีย่อมนำสิ่งที่ดีออกมาจากคลังความดีในจิตใจของตน (มธ12:35)

**6. กิจกรรมการเรียนรู้**

1. ครูเล่านิทาน “เรื่อง หนูนิดขาดวินัย” ให้นักเรียนฟัง แล้วตั้งคำถาม นักเรียนช่วยกันคิดวิเคราะห์หาคำตอบจากนิทาน

- ทำไมหนูนิดจึงถูกพวกเกเรแกล้ง

- หนูนิดขาดความรับผิดชอบในตนเองเรื่องใดบ้าง

- ข้อคิดของนิทานเรื่องนี้สอนคุณธรรมเรื่องใด

- ถ้านักเรียนเป็นหนูนิด จะปรับปรุงตนเองอย่างไร จึงจะเป็นผู้มีวินัยในตนเอง

2. ครูถามนักเรียนว่าเมื่อครูสั่งงาน นักเรียนควรปฏิบัติอย่างไร และผลที่เกิดขึ้นเป็นอย่างไร ระหว่างคนทำเสร็จกับคนทำงานไม่เสร็จ

3. นักเรียนคิดว่าความรับผิดชอบสำคัญต่อนักเรียน อย่างไร และจะปฏิบัติเป็นผู้มีความรับผิดชอบต่อตนเองอย่างไร

4. นักเรียนปฏิบัติกิจกรรมในใบงานโดยนำเสนอในรูปแบบ Mind Map เกี่ยวกับปฏิบัติเป็นผู้มีความรับผิดชอบต่อตนเอง

5. ให้นักเรียนช่วยกันสรุปความหมายของ “ผู้ที่มีความรับผิดชอบ มีวินัย ต่อตนเองและครูสรุปเพิ่มเติม

**7. สื่อ / แหล่งการเรียนรู้**

7.1 สื่อการเรียน

-นิทาน

-ใบความรู้

-แบบประเมินพฤติกรรมของนักเรียน

7.2 แหล่งการเรียนู้

-ห้องสมุด

**8. การวัดผล และการประเมินผล**

|  |  |  |
| --- | --- | --- |
| **วิธีการวัดผล** | **เกณฑ์การประเมินผล** | **เครื่องมือที่ใช้ชี้วัด** |
| - สังเกตพฤติกรรม  - ตรวจผลงาน | - นักเรียนร่วมกิจกรรม และผ่านเกณฑ์อย่างน้อยร้อยละ 80 ของจำนวนนักเรียนทั้งหมด | - แบบสังเกตพฤติกรรม  - แบบประเมินการตรวจผลงาน |

ใบปฏิบัติกิจกรรมที่ 1

**จุดประสงค์** นักเรียนบอกการปฏิบัติตนเป็นผู้มีความรับผิดชอบ มีวินัยต่อตนเองได้

**กิจกรรม** นักเรียนศึกษาความหมายการปฏิบัติตนเป็นผู้มีความรับผิดชอบ มีวินัยต่อตนเองจาก ใบความรู้หรือแหล่งเรียนู้อื่นๆเพิ่มเติม แล้วนำความรู้เป็นแนวทางในการปฏิบัติตนในฐานะที่เป็นนักเรียน เป็นลูก ที่มีความรับผิดชอบ มีวินัยต่อเอง

หน้าที่ความรับผิดชอบของนักเรียน

การปฏิบัติตนเป็นลูก

ที่มีความรับผิดชอบ

.................................

.............................................

..................................

..................................

……………………………..

**เกณฑ์การประเมิน**

ระดับคุณภาพ ดีมาก นักเรียนตอบถูกต้อง 10 ข้อ

ดี นักเรียนตอบถูกต้อง 8-9 ข้อ

พอใช้ นักเรียนตอบถูกต้อง 6-7 ข้อ

ปรับปรุง นักเรียนตอบถูกต้อง ต่ำกว่า 5 ข้อ

**นิทานเรื่อง หนูนิดขาดวินัย**

ทุกๆ เช้า หนูนิด และเพื่อนจะเดินทางไปโรงเรียนโดยเดินทางจากบ้านไปโรงเรียนอย่างร่าเริงสำราญใจ หนูนิดมักจะไม่ยอมเดินไปกับเพื่อนเป็นกลุ่ม และมักจะหนีเที่ยวอยู่เสมอ เวลาส่งการบ้าน หนูนิดก็จะชอบแทรกแถวเพื่อนๆ ทุกครั้ง เวลาอ่านหนังสือ หนูนิดก็ไม่เก็บหนังสือให้เข้าที่ เวลาเล่นของเล่นแล้วหนูนิดก็ไม่ยอมเก็บเข้าที่เช่นกัน คุณครูจึงดุหนูนิดเสมอ และทำโทษหนูนิดบ่อยๆ เพราะขาดวินัยมาก เพื่อนๆ จึงไม่ชอบหนูนิดเอาเสียเลย วันนี้หนูนิดก็ไม่ยอมเดินกลับบ้านกับกลุ่มเพื่อน เพราะยังเถลไถล ทันใดนั้นหนูนิดก็เจอพวกจอมเกเรผ่านเข้ามาเห็นจึงคิดแกล้งหนูนิด โดยเอากระเป๋านักเรียนแอบไปซ่อน จึงทำให้หนูนิดกลับถึงบ้านมืด คุณแม่ก็ถามว่า ทำไมจึงกลับบ้านช้า จึงโดนดุที่มัวเถลไถลอยู่ คุณแม่จึงบอกหนูนิดว่า เป็นคนที่ขาดวินัยในตนเอง หนูนิดจึงขอโทษคุณแม่ และสัญญาว่าจะรับผิดชอบตนเอง และปรับปรุงให้ดีขึ้น

**ใบความรู้**

**เรื่อง ความรับผิดชอบต่อตนเอง**

ความรับผิดชอบ หมายถึง ความรู้สึกสำนึกในใจ เมื่อทำอะไร หรือมีหน้าที่ทำอะไรจะต้องทำให้สำเร็จ และได้ผลดี และจะต้องรับผลที่เกิดขึ้นทั้งผิด และชอบ

ความรับผิดชอบต่อตนเอง หมายถึง หน้าที่ต้องปฏิบัติต่อตนเอง

**หลักการปฏิบัติให้เป็นคนดีมีความรับผิดชอบ**

1. รีบทำงานทันทีที่ได้รับมอบหมาย เมื่อรู้ว่าต้องทำสิ่งใดก็รีบเร่งดำเนินการ ไม่ปล่อยเวลาผ่านไปเนิ่นนาน

2. เมื่อทำงานใดแล้วมีอุปสรรคควรรีบหาทางแก้ไขเพื่อให้สามารถทำงานนั้นต่อไปได้

3. ทำงานให้เป็นระเบียบเรียบร้อย

4. ทำงานอย่างเอาจริงเอาจัง สู้งาน หนักเอาเบาสู้

5. ทำงานให้เสร็จ ไม่ผัดวันประกันพรุ่ง เอาใจใส่ มีความขยันหมั่นเพียรในการศึกษาเล่าเรียน

6. มาโรงเรียนให้ทันเวลา ตั้งใจเรียนหนังสือ

**แบบประเมินพฤติกรรมพฤติกรรมของนักเรียน**

**เรื่อง ความรับผิดชอบต่อตนเอง**

**คำสั่ง** ให้นักเรียนประเมินพฤติกรรมตนเองด้านความรับผิดชอบ และให้ผู้ปกครอบ และครูร่วมประเมินด้วย

**การให้คะแนน** ปฏิบัติสม่ำเสมอ 3 คะแนน

ปฏิบัติเป็นบางครั้ง 2 คะแนน

ไม่ค่อยปฏิบัติ 1 คะแนน

**เกณฑ์การประเมิน**

ระดับคุณภาพ ดีมาก 21 คะแนน

ดี 18 – 20 คะแนน

พอใช้ 15 – 17 คะแนน

ปรับปรุง ต่ำกว่า 14 คะแนน

|  |  |  |  |
| --- | --- | --- | --- |
| **พฤติกรรม** | **นักเรียน** | **ผู้ปกครอง** | **ครู** |
| 1. มาโรงเรียนเพื่อเรียนหนังสือ |  |  |  |
| 2. ช่วยพ่อแม่ทำงานบ้าน |  |  |  |
| 3. ตื่นนอนแต่เช้าโดยไม่มีใครปลุก |  |  |  |
| 4. ช่วยเพื่อนทำความสะอาดห้องเรียน |  |  |  |
| 5. ตั้งใจเรียนหนังสือ |  |  |  |
| 6. อ่านหนังสือทบทวนตำรา |  |  |  |
| 7. ทำงานที่ครูมอบหมายให้เสร็จ |  |  |  |
| **รวม** |  |  |  |
| **ลงชื่อผู้ประเมิน** |  |  |  |